62020TJ0374_INF
Rettens dom (Syvende Afdeling) af 24. marts 2021 –KM mod Kommissionen
(Sag T-374/20)
»Personalesag – tjenestemænd – længstlevende ægtefælle – efterladtepension – artikel 18 og 20 i bilag VIII til vedtægten – betingelser for berettigelse – ægteskabets varighed – ulovlighedsindsigelse – ligebehandling – princippet om forbud mod forskelsbehandling på grund af alder – proportionalitet«
1.
Tjenestemandssager – søgsmål rettet mod afgørelsen om afvisning af klage – formaliteten – pligt til at tage stilling til de påstande, der er rettet mod afgørelsen om afslag på klagen – påstande, som ikke har et selvstændigt indhold, eller afgørelse, som er rent bekræftende – foreligger ikke
(Tjenestemandsvedtægten, art. 90 og 91)
(jf. præmis 21 og 22)
2.
Tjenestemandssager – formål – påbud til administrationen – afvisning
(Art. 266, stk. 1, TEUF og 270 TEUF; tjenestemandsvedtægten, art. 91)
(jf. præmis 23 og 24)
3.
Tjenestemænd – ligebehandling – begreb – de pågældende situationers sammenlignelighed – bedømmelseskriterier
(Den Europæiske Unions charter om grundlæggende rettigheder, art. 20, art. 21, stk. 1, og art. 52, stk. 1)
(jf. præmis 36-41)
4.
Tjenestemænd – pensioner – efterladtepension – betingelser for tildeling – EU-lovgivers skønsbeføjelse – domstolsprøvelse – omfang
(Tjenestemandsvedtægten, bilag VIII, art. 18 og 20)
(jf. præmis 42)
5.
Tjenestemænd – pensioner – efterladtepension – betingelser for tildeling af ydelse – ægteskabets minimumsvarighed – forskellig behandling af længstlevende ægtefæller afhængigt af, om tidspunktet for ægteskabets indgåelse ligger før eller efter den afdøde tjenestemands udtrædelse af tjenesten – betingelse, der stiller de personer, som har indgået ægteskab efter tidspunktet for tjenestemandens pensionering, ringere – indirekte forskelsbehandling på grund af den tidligere tjenestemands alder – ikke tilladt – berettigelse – bekæmpelsen af svig – foreligger ikke
(Tjenestemandsvedtægten, bilag VIII, art. 18 og 20)
(jf. præmis 44-54, 58-62, 67-73 og 77-81)
Angående
Søgsmål støttet på artikel 270 TEUF med påstand dels om annullation af Kommissionens afgørelse af 7. oktober 2019 om afslag på at tildele sagsøgeren efterladtepension, dels om, at Kommissionen pålægges at træffe en ny afgørelse og tildele sagsøgeren efterladtepension.
Konklusion
1)
Europa-Kommissionens afgørelse af 7. oktober 2019 om afslag på at tildele KM efterladtepension annulleres.
2)
I øvrigt frifindes Kommissionen.
3)
Kommissionen bærer sine egne omkostninger og betaler de af KM afholdte omkostninger.
4)
Europa-Parlamentet og Rådet for Den Europæiske Union bærer hver deres egne omkostninger.